CELEX: 22017D1365
Language: hr
Date: 2015-11-18 00:00:00
Title: Odluka br. 1/2015 Pododbora za trgovinu i održivi razvoj EU-Gruzija od 18. studenoga 2015. o donošenju poslovnika [2017/1365]

22.7.2017   
            
            
               HR
            
            
               Službeni list Europske unije
            
            
               L 191/7
            
         ODLUKA br. 1/2015 PODODBORA ZA TRGOVINU I ODRŽIVI RAZVOJ EU-GRUZIJA
   od 18. studenoga 2015.
   o donošenju poslovnika [2017/1365]
   PODODBOR ZA TRGOVINU I ODRŽIVI RAZVOJ EU-GRUZIJA,
   uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”), a posebno njegov članak 240.,
   budući da:
   
               (1)
            
            
               U skladu s člankom 431. Sporazuma dijelovi Sporazuma privremeno se primjenjuju od 1. rujna 2014.
            
         
               (2)
            
            
               Na temelju članka 240. Sporazuma Pododbor za trgovinu i održivi razvoj treba nadzirati provedbu poglavlja 13. (Trgovina i održivi razvoj) glave IV. (Trgovina i pitanja povezana s trgovinom) Sporazuma.
            
         
               (3)
            
            
               Na temelju članka 240. stavka 3. Sporazuma Pododbor za trgovinu i održivi razvoj treba donijeti svoj poslovnik,
            
         DONIO JE OVU ODLUKU:
   Članak 1.
   Donosi se poslovnik Pododbora za trgovinu i održivi razvoj kako je navedeno u Prilogu.
   Članak 2.
   Ova Odluka stupa na snagu na dan donošenja.
   
      Sastavljeno u Tbilisiju 18. studenoga 2015.
      
         
            Predsjednica
         
         Lali GOGOBERIDZE
         
            načelnica službe za ekonomsku analizu i politiku, Ministarstvo gospodarstva i održivog razvoja Gruzije – predsjednica i predstavnica Gruzije
         
         
            Tajnici
         
         Irakli TSIKORIDZE
         
            glavni stručni suradnik službe za vanjsku trgovinu i međunarodne gospodarske odnose, Ministarstvo gospodarstva i održivog razvoja Gruzije
         
         Daniel KRAMER
         
            stručni referent u odjelu D1 – trgovina i održivi razvoj, opći sustav povlastica, Glavna uprava za trgovinu, Europska komisija
         
      
   
   
      (1)  SL L 261, 30.8.2014., str. 4.
   
   
      PRILOG
      
         POSLOVNIK PODODBORA ZA TRGOVINU I ODRŽIVI RAZVOJ EU-GRUZIJA
      
      Članak 1.
      Opće odredbe
      1.   Pododbor za trgovinu i održivi razvoj, osnovan u skladu s člankom 240. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”), pomaže Odboru za pridruživanje u sastavu zaduženom za trgovinu, kako je utvrđeno u članku 408. stavku 4. Sporazuma („Odbor za pridruživanje u sastavu zaduženom za trgovinu”), u obavljanju njegovih dužnosti.
      2.   Pododbor za trgovinu i održivi razvoj obavlja funkcije utvrđene u poglavlju 13. (Trgovina i održivi razvoj) glave IV. (Trgovina i pitanja povezana s trgovinom) Sporazuma.
      3.   Pododbor za trgovinu i održivi razvoj sastavljen je od predstavnika Europske komisije i Gruzije, odgovornih za pitanja trgovine i održivog razvoja.
      4.   Predstavnik Europske komisije ili Gruzije koji je odgovoran za pitanja trgovine i održivog razvoja djeluje kao predsjednik Pododbora za trgovinu i održivi razvoj u skladu s člankom 2.
      5.   Pojam „stranke” u ovom Poslovniku definiran je kako je predviđeno u članku 428. Sporazuma.
      Članak 2.
      Posebne odredbe
      1.   Primjenjuju se članci 2. do 14. Poslovnika Odbora za pridruživanje EU-a i Gruzije, osim ako je u ovom Poslovniku predviđeno drukčije.
      2.   Upućivanja na Vijeće za pridruživanje tumače se kao upućivanja na Odbor za pridruživanje u sastavu zaduženom za trgovinu. Upućivanja na Odbor za pridruživanje ili Odbor za pridruživanje u sastavu zaduženom za trgovinu tumače se kao upućivanja na Pododbor za trgovinu i održivi razvoj.
      Članak 3.
      Sastanci
      Pododbor za trgovinu i održivi razvoj sastaje se prema potrebi. Stranke se nastoje sastati jednom godišnje.
      Članak 4.
      Izmjena poslovnika
      Ovaj se poslovnik može izmijeniti odlukom Pododbora za trgovinu i održivi razvoj u skladu s člankom 240. Sporazuma.